**Vyhlásenie**

**Ministerstva dopravy Slovenskej republiky**

Návrh zákona z ..........2025, ktorým sa mení a dopĺňa zákon č. 150/2013 Z. z. o Štátnom fonde rozvoja bývania v znení neskorších predpisov a ktorým sa mení a dopĺňa zákon č. 443/2010 Z. z. o dotáciách na rozvoj bývania a o sociálnom bývaní v znení neskorších predpisov sa predkladá na rokovanie vlády Slovenskej republiky s neakceptovaním 3 zásadných pripomienok, ktoré uplatnilo Hlavné mesto Bratislava a Únia miest Slovenska.

Ide o pripomienky uplatnené nad rámec zákona, ktorými sa navrhuje doplnenie nového žiadateľa - sociálny podnik a nového podúčelu v rámci účelu obnova bytovej budovy – obnova vnútorného vybavenia a zariadenia bytu.

Pripomienkujúce subjekty po vysvetlení dôvodu neakceptovania ich pripomienok na rozporovom konaní dňa 2.12.2024 na svojich pripomienkach trvajú.